# Molchat Doma

Molchat Doma (en rus: Молчаt Дома, traduït com Cases en Silenci) és una banda de post punk belarussa. La seva música combina elements de post-punk, new wave, darkwave i synth-pop.

## Història

La banda es va fundar a inicis de l'any 2017 a Minsk, per Egor Shkutko i Roman Komogortsev. Al principi el grup estava format per Komogortsev i Shkutko, aquest últim com a baixista. Mesos després s'incorporà Pavel Kozlov, establint-se com un trio musical.
El grup va signar pel segell independent alemany Detriri Rècords, llançant els àlbums С Крыш Наших Домов en 2017 i Этажи a l'any següent. Aquest últim es va incloure en "Els 20 millors àlbums de 2018", segons els crítics britànics.
En 2019, es van presentar en festivals com a Pop-Kultur (Berlín, Alemanya) i Tallinn Music Week (Tallinn, Estònia), on van ser elogiats pel periodista britànic Kiron Tyler, indicant que "són un grup de classe mundial" i "la comprensió instintiva del trio és especial". Del 5 al 8 de novembre de 2019, la banda va girar per Espanya. El mateix any, l'empresa Hugo Boss va triar la cançó del grup "На дне" per l'anunci de la col·lecció "pre-primavera 2020".
Al gener de 2020, van signar amb el segell novaiorquès Sacred Bones, reeditant els seus dos primers àlbums en format de disc de vinil per a Amèrica. Sumat a això, la banda tenia previst per Amèrica del Nord per primera vegada, al costat de Chrysta Bell, junt a una presentació al festival indepentent txec de harcore punk Fluff Fest. Aquesta i totes les seves presentacions han estat cancel·lades a causa de la pandèmia del COVID.
La banda va contribuir a un àlbum tribut a Black Sabbath, titulat What Is This That Stands Before Me?, juntament amb altres bandes de Sacred Bones. Van interpretar la seva pròpia adaptació de "Heaven and Hell" en rus. L'àlbum va ser llançat al maig de 2020, i a fi de mes publicada com a senzill en plataformes digitals.
El 25 d'agost de 2020 la banda, al costat de Molly Nilsson, The Youth Underground i diversos músics d'origen europeu, van participar de l'àlbum For Belarus, de vint-i-dues cançons, on Molchat Doma va cedir la cançó "Я не коммунист". Els fons obtinguts de la venda de l'àlbum (el preu del qual és a voluntat) seran destinats per a Belarus Solidarity Foundation, entitat que fa costat als ciutadans que han estat reprimits o han perdut el seu treball degut a la seva participació en les vagues i protestes pacífiques de Belarús.
El 15 de setembre de 2020 el grup va anunciar el seu tercer disc, Monument, que fou llançat el 13 de novembre. El 2022 es van convertir en el primer grup russoparlant en actuar al Festival de Coachella.
El setembre de 2024 van llançar el seu quart disc, Belaya Polosa.

## Estil musical i influències

Molchat Doma ha declarat que van ser influenciats pel rock rus dels anys 80, de l'era de la Perestroika, especialment de Kinó. També han citat a The Cure, Joy Division i Depeche Mode.
En el seu lloc web, el trio descriu el seu so com a "post-punk, new wave i un extremadament fosc synth-pop". Sent la seva música etiquetada en aquests subgèneres, a més de coldwave. També destaca la substitució de la bateria per la caixa de ritmes. El lloc web Emerging Europe va descriure les seves lletres com "no explícitament antisoviètiques" sinó "[pintant] una imatge ombrívola de la vida sota el comunisme, així com la vida contemporània a Belarús, un país que encara intenta alliberar-se dels grillons del seu passat comunista. Si haguessin existit fa quaranta anys, la censura estatal soviètica hauria negat a la banda el dret de gravar". Molchat Doma sovint s'ha relacionat amb la música doomer, un tipus específic de música que conté atmosferes fredes i ombrívoles, lletres tristes i introspectives generalment centrades en la solitud, i un so distòpic en general. Com a resultat, moltes de les seves cançons han aparegut en "llistes de reproducció doomer" de YouTube, la qual cosa va tenir un paper clau de popularitat a través de la plataforma.
Una crítica del seu primer disc de 2017 senyalava que:

## Membres

* Egor Shkutko – veus
* Roman Komogortsev – guitarres, sintetitzadors, caixa de ritmes, percussió
* Pavel Kozlov – baix, sintetitzadors

## Discografia

* С крыш наших домов/S krysh nashikh domov (2017)
* Этажи/Etazhi (2018)
* Монумент/Monument (2020)
* Belaya Polosa (2024)

## Referències

* 1 2 Pearis, Bill. «Belarusian darkwave band Molchat Doma sign to Sacred Bones, reissuing LPs, touring North America». BrooklynVegan, 28-01-2020. [Consulta: 4 febrer 2020].
* ↑ «Сити-квест: прогулка с "Молчат Дома" по Минску». www.mtv.ru. Arxivat de l'original el 2019-12-09. [Consulta: 3 febrer 2020].
* ↑ «Что послушать из современной беларусской музыки?». 34mag.net. [Consulta: 3 febrer 2020].
* ↑ «Eine der beliebtesten New-Wave-Bands aus Osteuropa kommt nach Berlin». [Consulta: 9 desembre 2019].
* 1 2 Muzikalia. «Entrevistamos a Molchat Doma» (en español). [Consulta: 16 juny 2020].
* ↑ «Best Releases of 2018». post-punk. [Consulta: 9 desembre 2019].
* ↑ ««Молчат дома». «Танцевать»». [Consulta: 9 desembre 2019].
* ↑ «Британский критик заслушался молодой минской группой». Arxivat de l'original el 2019-12-09. [Consulta: 9 desembre 2019].
* ↑ «Tallinn Music Week 2019 review: 'We All Value Being European'». [Consulta: 9 desembre 2019].
* ↑ «Музыка белорусской группы звучит в рекламе Hugo Boss». [Consulta: 9 desembre 2019].
* ↑ Fluff Fest. «Fluff Fest – Molchat Doma» (en anglès). [Consulta: 16 juny 2020].
* 1 2 Amter, Charlie. «Belarusian Group That Sounds Like Joy Division Scores Streaming Hit on Anniversary of Ian Curtis' Death». Variety, 18-05-2020. [Consulta: 7 juny 2020].
* 1 2 «Hear Marissa Nadler, Zola Jesus, Thou, Uniform, more cover Black Sabbath». Revolver, 01-05-2020. [Consulta: 3 juny 2020].
* ↑ «Небеса и Ад (Heaven and Hell) - Single by Molchat Doma». Apple Music. [Consulta: 3 juny 2020].
* ↑ Molchat Doma y mas músicos lanzan el álbum For Belarus Indie Rocks. Consultado el 9 de octubre de 2020.
* ↑ Hussey, Allison. «Molchat Doma Announce New Album, Share New Song “Ne Smeshno”» (en anglès americà), 15-09-2020. [Consulta: 7 setembre 2024].
* ↑ Minsker, Evan. «Coachella 2022 Lineup & Schedule: All the Set Times You Need to Know» (en anglès americà), 14-04-2022. [Consulta: 7 setembre 2024].
* ↑ «Molchat Doma Announce New Album 'Belaya Polosa': Hear "Son"» (en anglès), 11-06-2024. [Consulta: 7 setembre 2024].
* ↑ Velikanov, Alexander. «The Story of a Vampire in a Clip of New Indie Rock Heroes from Belarus With International Amontions», 10-09-2019.
* ↑ Tyler, Kieron. «Tallinn Music Week 2019 review: 'We All Value Being European'». The Arts Desk, 31-03-2019. [Consulta: 7 juny 2020].
* ↑ «Molchat Doma». molchatdoma.com. Arxivat de l'original el 26 d'abril de 2020. [Consulta: 7 juny 2020].
* ↑ Lusso, Fabrizio. «WL//WH Track Of The Day: Molchat Doma “Volny”». White Light//White Heat, 01-08-2018. [Consulta: 7 juny 2020].
* 1 2 Turp-Balazs, Maximilian. «Postcard from a Molchat Doma gig». Emerging Europe, 15-02-2020. [Consulta: 13 juny 2020].
* ↑ Walsh, Anya. «Musique Doomer: le son du spleen russe devient un phénomène YouTube». Neon, 06-11-2019. [Consulta: 13 juny 2020].
* ↑ Иринеев, Алексей "Astarte Eel". «Рецензия на альбом группы Молчат Дома "С Крыш Наших Домов"» (en rus), 02-10-2017. [Consulta: 7 setembre 2024].

## Enllaços externs

* Molchat Doma - Lloc web oficial